Πρόταση ΚΑΝΟΝΙΣΜΟΥ (EK) ΤΟΥ ΣΥΜΒΟΥΛΙΟΥ που τροποποιεί τον κανονισμό (EΚ) αριθ. 3298/94 της 21ης Δεκεμβρίου 1994 για τη θέσπιση λεπτομερών μέτρων που αφορούν το σύστημα κατανομής των δικαιωμάτων διαμετακόμισης (οικοσημείων) για βαρέα φορτηγά οχήματα διερχόμενα από την Αυστρία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΣΚΟΠΟΣ ΚΑΙ ΠΕΡΙΕΧΟΜΕΝΟ ΤΟΥ ΣΧΕΔΙΟΥ

α) ΓΕΝΙΚΕΣ ΥΠΟΧΡΕΩΣΕΙΣ

Tο σύστημα των οικοσημείων αποσκοπεί στη μείωση των εκπομπών NOx από τα φορτηγά που διέρχονται από την Αυστρία. Το σύστημα εντάχθηκε στην νομοθεσία της ΕΕ ως Πρωτόκολλο αριθ. 9 της Πράξης Προσχώρησης της Αυστρίας [1].

[1] ΕΕ αριθ. C241 της 29.8.1994, σελ.361.

Το άρθρο 11 παράγραφος 2 στοιχείο γ) του Πρωτοκόλλου ορίζει ρήτρα διασφάλισης, η οποία προβλέπει περικοπή του αριθμού διαθέσιμων οικοσημείων εφόσον ο αριθμός διαμετακομίσεων των φορτηγών μέσα σε ένα χρόνο υπερβαίνει τον αριθμό αναφοράς κατά ποσοστό ανώτερο του 8 τοις εκατό. Αυτό συνέβη το 1999 όταν ο αριθμός διαμετακομίσεων ανήλθε συνολικά σε 1.706.436, ο οποίος ήταν κατά 14,57% ανώτερος του αριθμού αναφοράς των 1.490.900 διαμετακομίσεων.

Σύμφωνα με το Παράρτημα 5, παράγραφος 3 του Πρωτοκόλλου υπολογίσθηκε η μέση τιμή εκπομπών NOx ανά φορτηγό για το έτος 2000. Με βάση αυτήν μπορεί να υπολογισθεί ο αναθεωρημένος αριθμός οικοσημείων για το 2000, ο οποίος είναι συνολικά 9.546.446. Σε σύγκριση με την κανονική κατανομή οικοσημείων για το 2000 σημειώνεται μείωση 2.184.552 οικοσημείων - που αντιστοιχεί σε περίπου 350.000 διαμετακομίσεις.

Η Ευρωπαϊκή Επιτροπή έχει ήδη προτείνει Κανονισμό για την μείωση του συνολικού αριθμού των οικοσημείων. Η Επιτροπή που έχει συγκροτηθεί βάσει του άρθρου 16 του Πρωτοκόλλου αριθ. 9 (ε( έ(((( ά((((((( (((((((ό(((( (έ((( ((( (((((((((ύ ((((ύ. (ύ((((( (ε (( άρθρο 16(3) η Επιτροπή ((((ά(((( (((ί( ((-(((έ(((( ((( (((((ύ((( ((ό(((( ((((((ά (( (( (έ((( ((( ((έ((( (( (((-(ύ(.

β) Η ΠΡΟΤΑΣΗ ΤΗΣ ΕΠΙΤΡΟΠΗΣ

Η Επιτροπή έχει την άποψη ότι η κατά γράμμα ερμηνεία του Πρωτοκόλλου, το οποίο απαιτεί μεγάλη περικοπή των οικοσημείων μέσα σε ένα έτος, θα ζημιώσει την οικονομία της ΕΕ συνολικά διότι ο αριθμός διαθέσιμων οικοσημείων θα είναι τελείως ανεπαρκής το τελευταίο τρίμηνο του 2000.

Η Επιτροπή προτείνει λοιπόν να κατανεμηθεί η περικοπή στα υπόλοιπα τέσσερα έτη που απομένουν από τη διάρκεια ισχύος του συστήματος οικοσημείων και μάλιστα με τον εξής τρόπο: για κάθε έτος από το 2000 έως το 2002 το 30% της μείωσης και το υπόλοιπο 10% το 2003. Αυτή η δυναμική ερμηνεία του Πρωτοκόλλου εντάσσεται, κατά την άποψη της Επιτροπής, στο πνεύμα του συστήματος οικοσημείων, καθόσον εξακολουθεί να εγγυάται ότι θα πραγματοποιηθεί η απαιτούμενη μείωση των εκπομπών.

Το Πρωτόκολλο αριθ. 9 δεν ορίζει κατευθύνσεις σε ό,τι αφορά την κατανομή της μείωσης μεταξύ των κρατών μελών. Η Επιτροπή πρότεινε λοιπόν το βάρος να αναλάβουν τα κράτη μέλη των οποίων οι μεταφορείς υπερέβησαν το ποσοστό του 8%.

Tο 1999 σημειώθηκε υπέρβαση του ορίου του 108% για δύο λόγους. Πρώτον, το 1999 αυξήθηκαν σημαντικά οι διαμετακομίσεις από τους μεταφορείς ορισμένων κρατών μελών σε σύγκριση με το 1997. Δεύτερον, το 1999 οι μεταφορείς ορισμένων κρατών μελών πραγματοποίησαν διαμετακομίσεις άνω του 108% του αριθμού αναφοράς διαμετακομίσεων που τους είχε χορηγηθεί για το 1991.

Η Επιτροπή προτείνει επομένως να εφαρμοσθούν σε συνδυασμό τα κριτήρια αυτά για να καθορισθεί ποια κράτη μέλη θα μοιρασθούν μεταξύ τους τη μείωση των οικοσημείων.

Με αυτή τη μεθοδολογία τα κράτη μέλη από τα οποία θα ζητηθεί μείωση των οικοσημείων τους είναι τα εξής πέντε:

>ΘΕΣΗ ΠIΝΑΚΑ>

Επειδή υπάρχει ο κίνδυνος να σημειωθεί και πάλι υπέρβαση του ορίου του 8% το 2000 και επειδή δεν επιθυμείται να επιβληθεί άλλη περικοπή, η Επιτροπή προτείνει, κατ'εξαίρεση για το 2000, να ανασταλεί το όριο του 108%, να ισχύσει όμως για τα έτη 2001 έως 2003.

Σκοπός της πρότασης είναι επίσης να αντιμετωπισθεί το πρόβλημα των οικοσημείων που είτε δεν χρησιμοποιούνται είτε δεν επιστρέφονται στο απόθεμα της ΕΕ προς ανακατανομή - περίπου 440.000 οικοσημεία το 1999. Έτσι, η Επιτροπή προτείνει όταν στο τέλος του 'έτους οικοσημείων' (π.χ. 31 Ιανουαρίου) τα αχρησιμοποίητα οικοσημεία ενός κράτους μέλους είναι περισσότερα του 2 τοις εκατό, να αφαιρείται αντίστοιχη ποσότητα από το ποσοστό οικοσημείων του συγκεκριμένου κράτους μέλους για το επόμενο έτος και να προστίθεται η ποσότητα αυτή στο απόθεμα της ΕΕ.

2. ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ

Tα άρθρα που ακολουθούν είναι νέα και θα μεταβάλουν την κατάσταση ως εξής:

Το άρθρο 1 τροποποιεί το Παράρτημα 4 του Πρωτοκόλλου αριθ. 9 της Πράξης Προσχώρησης της Αυστρίας έστι ώστε να μειωθεί ο συνολικός αριθμός διαθέσιμων οικοσημείων από το 2000 έως το 2003.

Το άρθρο 2 τροποποιεί τον κανονισμό 3298/94 έτσι ώστε:

- να επιτραπεί η κατανομή της μείωσης σε μια περίοδο τεσσάρων ετών.

- να τροποποιηθεί η βασική κατανομή οικοσημείων για να μοιρασθεί η μείωση μεταξύ των κρατών μελών.

- κατ'εξαίρεση για το 2000, να ανασταλεί το όριο του 108%.

- να καθιερωθεί κύρωση κατά των κρατών μελών που επιβαρύνουν διοικητικά πολύ το σύστημα.

- να αναλάβει η Επιτροπή μελέτη για τις συνδυασμένες μεταφορές μέσω των Άλπεων.

Το άρθρο 3 ορίζει την ημερομηνία εφαρμογής του κανονισμού.

Πρόταση ΚΑΝΟΝΙΣΜΟΥ (EK) ΤΟΥ ΣΥΜΒΟΥΛΙΟΥ που τροποποιεί τον κανονισμό (EΚ) αριθ. 3298/94 της 21ης Δεκεμβρίου 1994 για τη θέσπιση λεπτομερών μέτρων που αφορούν το σύστημα κατανομής των δικαιωμάτων διαμετακόμισης (οικοσημείων) για βαρέα φορτηγά οχήματα διερχόμενα από την Αυστρία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη προσχώρησης της Αυστρίας, της Φινλανδίας και της Σουηδίας [2], και ιδίως το άρθρο 11 παράγραφος 2 και το άρθρο 16 του Πρωτοκόλλου 9 αυτής,

[2] ΕΕ C 241, 29.8.1994, σελ. 1

Ενεργώντας σύμφωνα με τη διαδικασία που ορίζει το προαναφερθέν Πρωτόκολλο,

Εκτιμώντας τα εξής:

(1) Το Πρωτόκολλο αριθ. 9 της πράξης προσχώρησης προβλέπει ειδικό καθεστώς για τη διαμετάκομιση των βαρέων φορτηγών οχημάτων από το αυστριακό έδαφος, το οποίο βασίζεται σε ένα σύστημα κατανομής των δικαιωμάτων διαμετακόμισης (οικοσημείων). Η κλίμακα κατανομής των οικοσημείων στα κράτη μέλη δίδεται στο Παράρτημα 4 του Πρωτοκόλλου.

(2) Το άρθρο 11 παράγραφος 2 στοιχείο γ) του Πρωτοκόλλου αριθ. 9 απαιτεί να λάβει η Επιτροπή κατάλληλα μέτρα σύμφωνα με την παράγραφο 3 του Παραρτήματος 5, εφόσον ο αριθμός διαμετακομίσεων μέσω της Αυστρίας για τις οποίες απαιτούνται οικοσημεία υπερβεί εντός ενός ημερολογιακού έτους κατά ποσοστό άνω του 8% τον αριθμό αναφοράς που ορίσθηκε για το 1991.

(3) Η παράγραφος 3 του Παραρτήματος 5 του Πρωτοκόλλου ορίζει κανόνες για την αναθεώρηση του αριθμού οικοσημείων που θα διατεθούν σε περίπτωση που παρατηρηθεί υπέρβαση του αριθμού αναφοράς του 1991.

(4) Το 1999 παρατηρήθηκε υπέρβαση του ορίου που καθορίζεται στο προαναφερθέν άρθρο 11 παράγραφος 2 στοιχείο γ). Η εφαρμογή της μεθόδου υπολογισμού που ορίζεται στην παράγραφο 3 του Παραρτήματος 5 θα οδηγήσει σε μείωση του συνολικού αριθμού διαθέσιμων οικοσημείων.

(5) Επειδή επιθυμείται βαθμιαία εφαρμογή της μείωσης αυτής, δεν είναι εύλογο να επέλθει η μείωση μέσα σε δύο διαδοχικά έτη (1999 και 2000). Tο κριτήριο του ορίου τού 8% πρέπει να εφαρμοσθεί το 2000.

(6) Λαμβάνοντας υπόψη ότι το υπ'αριθμ. 9 πρωτόκολλο πρέπει να ερμηνευθεί υπό το πρίσμα των θεμελιωδών ελευθεριών που προστατεύονται από τη συνθήκη της Ευρωπαϊκής Ένωσης, είναι εμφανές ότι η επιβολή της συνολικής μείωσης των οικοσημείων μόνο κατά το 2000 θα έχει ως δυσανάλογο αποτέλεσμα να σταματήσει όλη η διαμετακομιστική κυκλοφορία διαμέσου της Αυστρίας για κάποιο διάστημα του χρόνου. Αυτή η κατάσταση θα θέσει σε κίνδυνο την ελεύθερη κυκλοφορία των αγαθών και θα επηρεάσει τη λειτουργία της Ενιαίας Αγοράς. Κατ' αποτέλεσμα, η μείωση του συνολικού αριθμού των οικοσημείων θα επεκταθεί στα υπόλοιπα τέσσερα χρόνια της ισχύος του συστήματος των διαμετακομιστικών δικαιωμάτων, δηλαδή από το έτος 2000 έως το έτος 2003.

(7) Η αναλογικότητα της μείωσης οικοσημείων απαιτεί επίσης για τα κράτη μέλη που συνέβαλαν περισσότερο στην υπέρβαση του ορίου τού 8% περικοπή των οικοσημείων τους έτσι ώστε να εξασφαλισθεί ότι επιτυγχάνεται η συνολική μείωση. Αυτό απαιτεί αναθεώρηση του τρόπου κατανομής των οικοσημείων στα κράτη μέλη.

(8) Για να εξασφαλισθεί η πλέον αποτελεσματική χρήση του διαθέσιμου αριθμού οικοσημείων, πρέπει να ληφθούν μέτρα για να ενθαρρυνθούν περισσότερο τα κράτη μέλη να επιστρέφουν τα αχρησιμοποίητα οικοσημεία στην Επιτροπή προς ανακατανομή τους.

(9) Η πιο εντατική χρήση των εμπορευματικών σιδηροδρομικών μεταφορών στις συνδυασμένες μεταφορές, ιδίως της "Rollende Landstrasse", βλάπτει λιγότερο το περιβάλλον και προσφέρει τη δυνατότητα μετριασμού της πίεσης για τα διαθέσιμα οικοσημεία. Πρέπει να προωθηθεί η αποτελεσματικότερη χρήση των εμπορευματικών σιδηροδρομικών μεταφορών και ταυτόχρονα να επανεξετασθεί μεταξύ άλλων ο τρόπος κράτησης θέσεων. Οι σχετικές προσπάθειες πρέπει να παρακολουθούνται.

(10) Το Παράρτημα 4 του Πρωτοκόλλου αριθ. 9 και ο κανονισμός (EΚ) αριθ. 3298/94 της Επιτροπής, όπως τροποποιήθηκε από τον κανονισμό (EΚ) αριθ. 1524/96 της Επιτροπής, πρέπει να τροποποιηθούν αναλόγως.

(11) Η Επιτροπή που έχει συγκροτηθεί βάσει του άρθρου 16 του Πρωτοκόλλου αριθ. 9 (ε( έ(((( ά((((((( (((((((ό(((( (έ((( ((( (((((((((ύ ((((ύ. (ύ((((( (ε (( άρθρο 16(3) η Επιτροπή ((((ά(((( (((ί( ((-(((έ(((( ((( (((((ύ((( ((ό(((( ((((((ά (( (( (έ((( ((( ((έ((( (( (((-(ύ(.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το Παράρτημα 4 του Πρωτοκόλλου αριθ. 9 της πράξης προσχώρησης της Νορβηγίας, της Αυστρίας, της Φινλανδίας και της Σουηδίας τροποποιείται ως εξής:

"Έτος Ποσοστό οικοσημείων Οικοσημεία για την ΕΕ των 15

2000 47.0% 11 075 633

2001 45.7% 10 769 402

2002 42.0% 9 897 822

2003 39.1% 9 204 031

Άρθρο 2

Ο κανονισμός (EΚ) αριθ. 3298/94 τροποποιείται ως εξής:

1. Το άρθρο 6 παράγραφος 2 δεύτερο εδάφιο αντικαθίσταται από το εξής:

"Στις περιστάσεις που αναφέρονται στο άρθρο 11 παράγραφος 2 στοιχείο γ) του Πρωτοκόλλου αριθ. 9 ο αριθμός οικοσημείων μειώνεται. Η μείωση υπολογίζεται με τη μέθοδο που ορίζει το σημείο 3 του Παραρτήματος 5 του Πρωτοκόλλου. Η υπολογιζόμενη κατ'αυτόν τον τρόπο μείωση των οικοσημείων κατανέμεται σε χρονική περίοδο αρκετών ετών.

Επειδή είναι αναγκαίο να εισαχθεί πρόσθετη μείωση για πρώτη φορά το 2000 εν μέσω της χρονικής περιόδου κατανομής, το άρθρο 11 παράγραφος 2 στοιχείο γ) δεν θα εφαρμοσθεί, κατ'εξαίρεση, το έτος αυτό."

2. Προστίθεται στο άρθρο 7 η ακόλουθη παράγραφος:

"3. Κάθε χρόνο η Επιτροπή σημειώνει τον αριθμό οικοσημείων που χορηγήθηκαν σε κάθε κράτος μέλος τα οποία, την 1η Φεβρουαρίου, ήταν έγκυρα προς χρήση το προηγούμενο έτος και έμειναν αχρησιμοποίητα και δεν επιστράφηκαν στην Επιτροπή σύμφωνα με όσα ορίζει το άρθρο 7 παράγραφος 2. Εάν η ποσότητα αχρησιμοποίητων οικοσημείων είναι μεγαλύτερη του 2 τοις εκατό του αριθμού οικοσημείων που χορηγείται σε ένα κράτος μέλος, τότε η Επιτροπή αφαιρεί ισοδύναμη ποσότητα οικοσημείων από τον αριθμό οικοσημείων που χορηγούνται στο κράτος μέλος εκείνο το έτος. Αυτή η ποσότητα οικοσημείων προστίθεται στο απόθεμα της ΕΕ εκείνου του έτους."

3. Προστίθεται το ακόλουθο άρθρο 14α:

"Άρθρο 14α

Η Επιτροπή παρακολουθεί τις δραστηριότητες της Αυστρίας και άλλων κρατών μελών προκειμένου να βελτιώσουν το επίπεδο εξυπηρέτησης στις συνδυασμένες μεταφορές διαμέσου των Άλπεων. Η Επιτροπή θα συντάξει την πρώτη σχετική έκθεση το 2001."

4. Το Παράρτημα Δ αντικαθίσταται από το εξής:

"Παράρτημα Δ

ΚΑΤΑΝΟΜΗ ΟΙΚΟΣΗΜΕΙΩΝ 2000-2003

>ΘΕΣΗ ΠIΝΑΚΑ>

Άρθρο 3

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος